**บีเอ็มที กรุป ลิมิเต็ด** (อังกฤษ: BMT Group Ltd) มีชื่อก่อนหน้าคือ **บริติชแมริไทม์เทคโนโลยี** (อังกฤษ: British Maritime Technology) ก่อตั้งขึ้นในปี ค.ศ. 1985 จากการควบรวมกิจการของสมาคมวิจัยเรืออังกฤษในสหราชอาณาจักรและสถาบันการเดินเรือแห่งชาติ ในฐานะที่ปรึกษาด้านวิศวกรรมสหสาขาวิชาชีพ, วิทยาศาสตร์ และเทคโนโลยีระหว่างประเทศ โดยเสนอบริการโดยเฉพาะอย่างยิ่งในการป้องกัน, พลังงาน, สิ่งแวดล้อม, การขนส่งทางทะเล, ความเสี่ยงและการประกันภัยทางทะเล, การขนส่งทางเรือและภาคการขนส่งทั่วไป สิ่งที่สืบช่วงของบริษัทมีมาตั้งแต่สงครามโลกครั้งที่สอง สำนักงานใหญ่ของบีเอ็มทีตั้งอยู่ที่เทดดิงตัน มิดเดิลเซ็กส์ สหราชอาณาจักร

บีเอ็มทีมีความเชี่ยวชาญในการออกแบบ, การสนับสนุนการออกแบบ, ความเสี่ยงและการจัดการสัญญา รวมถึงการกู้เรือ บีเอ็มทีให้บริการผ่านบริษัทในเครือ 29 แห่งที่เน้นด้านภูมิศาสตร์, เทคโนโลยี และ/หรือภาคการตลาด บริษัทนี้มีพนักงานประมาณ 1,500 คนที่ทำงานจาก 66 สำนักงานใน 24 ประเทศ โดยมีฐานหลักอยู่ในยุโรป, อเมริกาเหนือ และเอเชียแปซิฟิก

ในเดือนสิงหาคม ค.ศ. 2017 ซาราห์ เคนนี ได้รับแต่งตั้งให้ดำรงตำแหน่งกรรมการผู้จัดการของบริษัท ซึ่งผลประกอบการประจำปีของบริษัทสำหรับปี ค.ศ. 2017 อยู่ที่ประมาณ 167 ล้านปอนด์

ประวัติ
-------

เดิมทีเกิดจากการแปรรูปของสมาคมวิจัยการต่อเรือแห่งอังกฤษ (BSRA) และสถาบันการเดินเรือแห่งชาติ (NMI) กลุ่มวิศวกรรมบีเอ็มทีมีสิทธิสถานะปลอดภาษีในฐานะสมาคมการวิจัยทางวิทยาศาสตร์มานานกว่าทศวรรษ

บีเอ็มที กรุป ลิมิเต็ด เป็นบริษัทจำกัดโดยหลักประกันและยึดหลักสมาชิก กองทรัสต์สิทธิประโยชน์สำหรับพนักงานบีเอ็มที (EBT) เป็นสมาชิกที่มีสิทธิออกเสียงแต่เพียงผู้เดียว การส่งเงินของผู้จัดการทรัสต์อีบีทีคือการกระทำเพื่อผลประโยชน์สูงสุดของพนักงานทุกคนในระยะสั้น, กลาง และระยะยาว และตัวผู้จัดการทรัสต์เองไม่ได้รับผลประโยชน์ หากแต่สินทรัพย์ของบริษัทถูกจัดให้มีขึ้นเพื่อผลประโยชน์ของพนักงาน

โครงการที่โดดเด่น
-----------------

บีเอ็มทีได้รับชื่อเสียงในปี ค.ศ. 2003 เมื่อรัฐมนตรีกระทรวงกลาโหมเปิดเผยบทบาทสำคัญของบีเอ็มที ดีเฟนส์เซอร์วิส ในการออกแบบเรือบรรทุกอากาศยานในอนาคต บริษัทเอื้ออำนวยความเชี่ยวชาญด้านการออกแบบจำนวนมากภายในทีมตาเลซ เซเวแอ็ฟ ซึ่งการออกแบบได้นำไปสู่การเป็นพันธมิตรกับบีเออี ซิสเต็มส์ ส่วนโครงการอื่นคือการแปลงไทรเอิลแพลตฟอร์ม*ลองโบว์*ของกระทรวงกลาโหมสหราชอาณาจักร เพื่อทำการทดลองทางทะเลในระบบต่อต้านขีปนาวุธอากาศหลัก (PAAMS) เพื่อติดตั้งกับเรือพิฆาตแบบ 45 ของสหราชอาณาจักร เช่นเดียวกับสิ่งเหล่านี้ การออกแบบเวเนเตอร์-110 ของบีเอ็มทีสำหรับเรือฟริเกตแบบ 31 ของราชนาวีอังกฤษถือว่าเป็นส่วนที่น่าจะได้รับการคัดเลือกมากที่สุด

นอกวงการการป้องกัน บริษัทได้รับความสนใจรวมไปถึงการทดสอบลมของอาคารสูง เช่น ทเวนตีเฟิสต์เซนจูรีทาวเวอร์ และโรงแรมบุรญุลอะร็อบของดูไบ

อ้างอิง
-------

1. 1 2 3  "What We Do". *BMT Group*. สืบค้นเมื่อ 20 November 2017.
2. ↑  "Heritage". *BMT Group*. สืบค้นเมื่อ 11 July 2018.
3. ↑  "Head Office". *BMT Group*. สืบค้นเมื่อ 13 July 2018.
4. ↑  "BMT News". *BMT Group*. คลังข้อมูลเก่าเก็บจากแหล่งเดิมเมื่อ 2018-07-11. สืบค้นเมื่อ 11 July 2018.
5. ↑  "BMT Annual Report". *BMT Annual Report 2017*. คลังข้อมูลเก่าเก็บจากแหล่งเดิมเมื่อ 2018-07-13. สืบค้นเมื่อ 13 July 2018.
6. ↑  Rae, David (25 May 2006). "David McSweeney, finance director, British Maritime Technology". *Financial Director*. สืบค้นเมื่อ 31 December 2012.
7. ↑  Geoffrey Hoon, Secretary of State for Defence (30 January 2003). "Future Aircraft Carrier". *Parliamentary Debates (Hansard)*. House of Commons. col. 1026–1028.
8. ↑  Allison, George (15 September 2016). "The Venator-110, could this be Britain's future light frigate?". *UK Defence Journal*. สืบค้นเมื่อ 10 February 2017.

แหล่งข้อมูลอื่น
---------------

* เว็บไซต์ทางการ
* บีเอ็มที กรุป ที่เฟซบุ๊ก
* บีเอ็มที กรุป ที่ทวิตเตอร์
* Article in *Financial Director* เก็บถาวร 2009-12-01 ที่ เวย์แบ็กแมชชีน